Document ID: 31997R0537

ΚΑΝΟΝΙΣΜΟΣ (ΕΚ) αριθ. 537/97 ΤΟΥ ΣΥΜΒΟΥΛΙΟΥ της 18ης Μαρτίου 1997 σχετικά με το άνοιγμα κοινοτικής δασμολογικής ποσόστωσης για την κριθή ζυθοποιίας που υπάγεται στον κωδικό ΣΟ 1003 00
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η Κοινότητα ανέλαβε την υποχρέωση, με την ολοκλήρωση των διαπραγματεύσεων του άρθρου XXIV.6 της ΓΣΔΕ, να εξετάσει τα προβλήματα που εντοπίζονται στην περίπτωση που η λειτουργία του συστήματος της «αντιπροσωπευτικής τιμής» για τα σιτηρά εμφανίζεται να δημιουργεί εμπόδια στις συναλλαγές 7 ότι παρατηρήθηκαν εμπόδια σε ορισμένες αποστολές κριθής ζυθοποιίας 7
ότι, για την αντιμετώπιση των εν λόγω εμποδίων, θα πρέπει να ανοιχθεί, για το υπόλοιπο του έτους 1966, κοινοτική δασμολογική ποσόστωση για την κριθή ζυθοποιίας που υπάγεται στον κωδικό ΣΟ 1003 00 7
ότι θα πρέπει να εγκριθούν λεπτομερείς κανόνες για την εφαρμογή του παρόντος κανονισμού σύμφωνα με το άρθρο 23 του κανονισμού (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως αγοράς στον τομέα των σιτηρών (1),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για την περίοδο από 1ης Ιουνίου έως 31 Δεκεμβρίου 1996, ανοίγεται κοινοτική δασμολογική ποσόστωση 30 000 τόνων κριθής υψηλής ποιότητας που υπάγεται στον κωδικό ΣΟ 1003 00 και προορίζεται για την παραγωγή βύνης για την παρασκευή ορισμένων ζύθων η παλαίωση των οποίων πραγματοποιείται σε δεξαμενές που περιέχουν ξύλο οξυάς.
2. Ο δασμός του κοινού δασμολογίου που επιβάλλεται για την ποσόστωση είναι το 50 % του πλήρους δασμού που ισχύει, χωρίς έκπτωση, κατά την ημερομηνία της εισαγωγής.
Άρθρο 2
Η Επιτροπή θεσπίζει λεπτομερείς κανόνες για την εφαρμογή του παρόντος κανονισμού σύμφωνα με τη διαδικασία που ορίζεται στο άρθρο 23 του κανονισμού (ΕΟΚ) αριθ. 1766/92, και ιδίως:
i) διατάξεις για τη διασφάλιση της φύσης της κριθής και της προέλευσής της 7
ii) διατάξεις σχετικά με την αναγνώριση του εγγράφου που επιτρέπει την επαλήθευση της διασφάλισης που αναφέρεται στο σημείο i) 7
iii) διατάξεις που εξασφαλίζουν ότι η κριθή χρησιμοποιήθηκε για την παραγωγή βύνης για την παρασκευή ζύθου.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Παράγει αποτελέσματα από τις 15 Μαΐου 1997, υπό τον όρο ότι οι Ηνωμένες Πολιτείες θα έχουν αποσύρει, μέχρι την 1η Μαΐου 1997, το από της 13 Φεβρουαρίου 1997 αίτημά τους για την θέσπιση panel διακανονισμού των διαφορών στα πλαίσια του ΠΟΕ σχετικά με το κοινοτικό καθεστώς εισαγωγών και το ρύζι και τα σιτηρά. Η Επιτροπή δημοσιεύει σχετική ανακοίνωση στην Επίσημη Εφημερίδα των Ευρωπαϊκών Κοινοτήτων πριν από τις 15 Μαΐου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαρτίου 1997.

Labels: 3
17